**COMPARTIMENTUL AUTORITATEA JUDEŢEANĂ DE TRANSPORT**

**Compartimentul Autoritatea Judeţeană de Transport îndeplineşte următoarele atribuţii specifice:**

1. Realizează demersurile necesare pentru delegarea gestiunii serviciului public de transport județean de persoane prin curse regulate în judeţul Cluj, respectiv evaluarea fluxurilor de transport persoane în trafic judeţean, stabilirea modalității de atribuire a gestiunii, întocmirea Programului de transport public județean de persoane prin curse regulate în județul Cluj, lista stațiilor aferente fiecărui traseu, graficele de circulație, regulamentul serviciului public, caietul de sarcini al serviciului public și contractul de delegare a gestiunii; Organizează activitatea de atribuire a contractelor de servicii publice de transport rutier județean de călători; Redactează şi eliberează licenţele de traseu şi caietele de sarcini aferente acestora; Analizează documentaţiile operatorilor de transport privind justificarea fundamentării tarifelor de călătorie, calculează punctajele autovehiculelor, în vederea înlocuirii acestora;
2. Verifică periodic, modul de realizare a serviciului de transport public judeţean de persoane, prin curse regulate, în județul Cluj; Aplică sancţiuni, în conformitate cu prevederile legale, în aria teritorială de competență a Județului Cluj;
3. Colaborează cu consiliile locale, în vederea asigurării şi dezvoltării Serviciului şi pentru corelarea acestuia cu serviciile de transport public local de persoane la nivelul localităţilor;
4. Soluționează sesizările și petițiile persoanelor fizice și juridice care intră în sfera de competență a Compartimentului;
5. Asigură arhivarea documentelor repartizate și produse conform actelor normative în vigoare.
6. Îndeplinește și alte activități specifice aflate în legătură directă cu atribuțiile de serviciu, rezultate din acte normative sau încredințate de conducerea Consiliului Jdețean Cluj.